hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Uniós ökológiai logó – a bizalom védjegye – CCO Magazin
Amikor a csomagoláson az EU falevelet ábrázoló logóját látja, biztos lehet abban, hogy valóban ökológiai gazdálkodásból származó élelmiszert vásárol.
A képen látható logót kétéves átmeneti időszak után, július 1-jétől kezdődően Európában minden csomagolt bioélelmiszeren el kell helyezni.
Ez a címke garantálja, hogy az élelmiszergyártók és a mezőgazdasági termelők maradéktalanul eleget tettek a bioélelmiszerekre vonatkozó szigorú uniós előírásoknak.
A szabályozás és a megfelelést igazoló logó arra szolgál, hogy előmozdítsa az ökológiai termelést, a biológiai sokféleséget, valamint a termőföld és az állatok magas szintű védelmét.
A biotermékek piaca folyamatosan bővült az utóbbi években. Az EU-ban vásárolt élelmiszerek kb. 2%-a rendelkezik ökológiai tanúsítással, és mintegy 200 ezer termelőüzem folytat biogazdálkodást.
Az uniós ökológiai logón a gyártóknak fel kell tüntetniük a tanúsítást végző szerv nyilvántartási számát és a bioélelmiszer előállításának utolsó láncszemét jelentő termelő, gyártó, feldolgozó vagy forgalmazó nevét. Az uniós logó kiegészítéseképpen nemzeti tanúsítási rendszerek védjegyeit is el lehet helyezni a terméken.
A logó elhelyezése továbbra sem lesz kötelező a csomagolás nélküli zöldségek és gyümölcsök, valamint az importált áruk esetében. A más országokból származó ökológiai termékek behozatalának előfeltétele, hogy az adott ország biogazdálkodásra és tanúsításra vonatkozó szabályait az EU az uniós normákkal egyenértékűnek  ismerje el.
Augusztus 1-jén új jogszabályok lépnek életbe a bioborra vonatkozóan. Idén februárban az EU megállapodást írt alá az Egyesült Államokkal a biotermékek kölcsönös elismeréséről. A megállapodás eredményeképpen csökkeni fognak az exportőrökre nehezedő bürokratikus terhek.
A Bizottság jelenleg tanulmányozza, miképp lehetne tovább javítani a biogazdálkodásra vonatkozó uniós előírásokat.
Az ökológiai termelés előtérbe helyezi a környezetvédelmet és az állatjólétet. A gazdálkodóknak kerülniük vagy drasztikusan csökkenteniük kell a szintetikus vegyszerek, például a műtrágyák, rovarirtók, adalékanyagok és gyógyászati készítmények használatát.
A bioélelmiszerként történő forgalmazás előfeltétele, hogy az élelmiszer mezőgazdasági eredetű összetevőinek legalább 95%-a biogazdálkodásból származzon. A géntechnológiával módosított szervezetek (GMO-k) és az azokból előállított termékek használata nem megengedett.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin